CELEX: C2004/262/57
Language: fi
Date: 2004-10-23 00:00:00
Title: Asia T-259/04: Anne Koistisen 21.6.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/29
            
         Anne Koistisen 21.6.2004 Euroopan yhteisöjen komissiota vastaan nostama kanne
   (Asia T-259/04)
   (2004/C 262/57)
   Oikeudenkäyntikieli: ranska
   Anne Koistinen, Bryssel, on nostanut 21.6.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa komission päätöksen jättää kantajalle suorittamatta henkilöstösääntöjen liitteessä VII olevan 4 artiklan 1 kohdan a alakohdan mukainen maastamuuttokorvaus ja vahvistaa tämän lähtöpaikaksi Bryssel, ja
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja tuli komission palvelukseen 16.1.2002 ylimääräisenä toimihenkilönä. Ennen tuloaan komissioon hän oli työskennellyt yksityisessä yrityksessä 15.1.1996—16.8.1998 Brysselissä, 17.8.—2.9.1998 saman yrityksen palveluksessa Helsingissä ja 7.9.1998—15.1.2002 Brysselissä Finpron palveluksessa, joka on suomalainen voittoa tavoittelematon järjestö.
   Esillä olevassa kanteessa kantaja vaatii kumottavaksi komission päätöstä olla suorittamatta hänelle maastamuuttokorvausta. Hän vetoaa henkilöstösääntöjen liitteessä VII olevan 4 artiklan 1 kohdan a alakohdan rikkomiseen tuoden esiin, ettei hän ollut asunut eikä harjoittanut pääammattiaan Brysselissä koko tuossa määräyksessä tarkoitettuna aikana, sillä hän oli asunut ja työskennellyt Helsingissä 17.8.—2.9.1998. Vaihtoehtoisesti kantaja väittää Finpron olleen osa Suomen pysyvää edustustoa Euroopan unionissa ja että näin ollen hänen siellä työskentelemäänsä ajanjaksoa ei voitu ottaa huomioon, koska kyse oli valtion palveluksesta.